Պեռնիկ

**Պեռնիկ** (), քաղաք Բուլղարիայում։ Գտնվում է Ստրումա գետի ափին։ Բնակչությունը 84.827 մարդ է (2008)։ Պեռնիկի մարզի վարչական կենտրոնն է։

## Անվան ծագում
Քաղաքի անունը` Պեռնիկ (Պերունիկ, Պերինիկ), ծագում է սլավոնական Պերուն աստծո անունից։ Հնագետ Վասիլ Միխովը, ստուգաբանելով «Պեռնիկ» բառը, կարծում էր, որ այն առաջացել է «Պերու» բառից` -իկ ածանցով։ Քաղաքը 1949 թվականի հուլիսի 20-ից մինչև 1962 թվականի հունվարի 19-ը կոչվել է «Դիմիտրովո»` ի պատիվ մահացած վարչապետ Գեորգի Դիմիտրովի, սակայն 1962 թվականից վերականգնվել է քաղաքի նախկին անվանումը։

## Ընդհանուր նկարագիր
250px|մինի|ձախից|Սուրվա փառատոնի տոնակատարության ժամանակ, 2013
Պեռնիկը գտնվում է Բուլղարիայի հարավարևմտյան մասում։ Այն մայրաքաղաք Սոֆիայից հետո երկրորդ խոշորագույն քաղաքն է Արևմտյան Բուլղարիայում։ Պեռնիկի մարզի վարչական կենտրոնն է։ Արևմուտքում սահմանակցում է Սերբիայի Հանրապետությանը, հարավ-արևմուտքում` Կյուստենդիլին, հյուսիսում` Սոֆիայի շրջանին և մայրաքաղաք Սոֆիային։ Քաղաքը տեղակայված է Վիտոշա, Գոլո Բյրդո և Լյուլին լեռների ստորոտին։ Բարձրությունը ծովի մակարդակից 700-850 մ է։ Քաղաքի միջով հոսում է Ստրումա գետը, որ Բուլղարիայի ամենամեծ գետերից մեկն է։

20-րդ դարում քաղաքը խոշոր արդյունաբերական կենտրոն էր Բուլղարիայում, նրա ամենածաղկուն քաղաքներից մեկը։

Քաղաքում կազմակերպվում է միջազգային ամենամեծ փառատոնը Եվրոպայում` «Սուրվան»։ Պաշտոնապես այն առաջին անգամ կազմակերպվել է 1966 թվականին, սակայն դիմակահանդեսային ավանդույթները քաղաքում պահպանվել են հնուց։ «Սուրվա» տոնը քաղաքի մշակութային կյանքի բացառիկ երևույթ է, որտեղ դիմակները գրեթե նույնությամբ պահպանվել են հնագույն ժամանակներից։ Պեռնիկը աշխարհի ամենահայտնի դիմակահանդեսային քաղաքներից է։

## Կլիմա
Կլիման Պեռնիկում չափավոր ցամաքային է։ Քաղաքով է անցնում առևտրական հնագույն ճանապարհներից մեկը Բալկաններում, որը Կենտրոնական Եվրոպան միացնում է Հունաստանին։


http://www.stringmeteo.com

## Բնակչություն
### Բնակչության քանակը

### Բնակչության կազմը
2011 թվականի տվյալներով բնակչության կազմը հետևյալ տեսքն ունի.
* Բուլղարացիներ - 73,063 (97.1%)
* Գնչուներ - 1,709 (2.3%)
* Թուրքեր - 78 (0.1%)
* Այլ ազգություններ - 183 (0.2%)
* Անորոշ - 218 (0.3%)
** Գրանցում չունեցող - 4.940 (6.2%)
* Ընդամենը - 80.191

## Նշանավոր բնակիչներ
250px|մինի|Գլխավոր փոստատունը
* Իվան Կոնստանդինով - բուլղար կոմունիստ
* Գեորգի Դիմիտրով - բուլղարական և միջազգային կոմունիստական շարժման ներկայացուցիչ
* Գեորգի Պիրվանով - քաղաքական գործիչ, Բուլղարիայի նախագահ (2002-2006, 2006-2012)
* Բրիգո Ասպարուխով - բուլղար հետախույզ և քաղաքական գործիչ
* Զդրավկա Եվտիմովա - գրող, թարգմանչուհի
* Բոյան Ռադև - մարզիկ (հունա-հռոմեական ըմբշամարտ), արվեստի գործերի հավաքորդ, մեկենաս
* Անտոնիա Պետրովա - Միսս Բուլղարիա 2009

## Քույր քաղաքներ
Պեռնիկի քույր քաղաքներն են.

*  Գրաց
*  Թուզլա
*  Քարդիֆ
*  Մագդեբուրգ
*  Լայպցիգ
*  Աթենք
*  Սալոնիկ
*  Օրհուս
*  Միլան
*  Սկոպիե
*  Վելես
*  Բիտոլա
*  Լյուբլին
*  Բելգրադ
*  Լեսկովաց
*  Լյուբլյանա
*  Լաս Վեգաս
*  Բուրսա
*  Լուգանսկ
*  Կանն
*  Զագրեբ
*  Լոզան
*  Ռոժաե
*  Օստրավա
*  Էլեկտրոստալ

## Պատկերասրահ

Պատկեր:Pernik-Bulgaria-view-from-Krakra-Fortress.jpg|Քաղաքի համայնապատկեր
Պատկեր:Krakra-fortress-Bulgaria-3.jpg|Միջնադարյան Կրակրա ամրոցի ավերակները
Պատկեր:Krakra-fortress-Bulgaria-4.jpg|Կրակրայի ավերակներ
Պատկեր:Krakra-fortress-Bulgaria-2.jpg|Կրակրայի ավերակներ
Պատկեր:Krakra-fortress-Bulgaria-1.jpg|Կրակրայի ավերակներ
Պատկեր:Krakra-fortress-Bulgaria-6.jpg|Կրակրայի ավերակներ
Պատկեր:Pernik Mining Administration IFB.JPG|Վարչական գլխավոր շենքը (կառուցվել է 1929–1932)
Պատկեր:BDZ Trains Pernik Railway Station.jpg| Գնացք Պերիկի երկաթուղային կայարանում
Պատկեր:Saint Ivan Rilski in Pernik.JPG|Սուրբ Իվան Ռիլսկու արձանը
Պատկեր:Pernik-church-St-Ivan-Rilski.jpg|Սուրբ Իվանի եկեղեցին


## Քարտեզներ
* Դիրքը էլեկտրոնային քարտեզում, bgmaps.com 
* Դիրքը էլեկտրոնային քարտեզում, Google

## Ծանոթագրություններ

## Արտաքին հղումներ
* Պեռնիկի քաղաքապետարանի պաշտոնական կայք
* «Սուրվա» փառատոնը Պեռնիկում

Կատեգորիա:Բուլղարիայի քաղաքներ